Leysven

Leysven ew ehen a garrek wodhasek komposys a bri po leys e'n dalleth. Ken ew dhe gyllas drefen na alja bos folsys. 

An term "leysven" ew usys ewedh rag deskrifa karrygi karbonat pekar ha kalgh po dolomit komposys dre vras a leys karbonat. Bettegens, e'n brassa radn a achesonyow, an term a gampoll leysven komposys dre vras a vonyow silikat. 

Ma dhe wandras NASA 'Curiosity'  diskudhys godhasow leysven war an planet Meurth a gomprehend stoffow organek pekar ha propan, benzen ha toluen.

 Styryans 
Akordys ew bos leysveyn karrygi godhasek gen gwrisow munys (myns perthygel kresek le ages 0.063mm). Ma othem dhe nebonan mikroskop rag gweles perthyglow an myns ma, etho klassa a boslev war wiasedh a-der komposyans moon. Ma dhe dhororydhyon spenys moy a dermyn ow studhya krag en le leysveyn. 

An fowt a folsa a ell bos drefen an gwiasedh gwreydhek po organedhow ow telli e'n godhasow kens mantedh. Semlant leysven ew avel pri kalesheans. Aga homposyans ew monyow pri, kanndir ha gwrisven dre vras, gen divers monyow eylradh. 

skeusennik|Leysven: niver a vonyow munys en lim, les an skeusen ew 32 mm
skeusennik|Tregh tanow a leysven karbonat

 Monydhieth leysven war Veurth 
skeusennik|Linel termyn monydhieth leysven - 2013 dhe 2016 war Veurth (CheMin; Kevardhu 13, 2016): JK rag "John Klein", CB rag "Cumberland". CH rag "Confidence Hills", MJ rag "Mojave", TP rag "Telegraph Peak", BK rag "Buckskin", OD rag "Oudam", MB rag "Marimba", QL rag "Quela", ha SB rag Sebina.

Mis Kevardhu 13, 2016, NASA a dherivas dustuni pella ow skoodhya anedhadowder war an planet Meurth, ha'n gwandras Curiosity yskydna uhella, ow studhya gweliow yonka war Menedh Sharp. Ewedh, e feu derivys bos an elven boron gwelys rag an kensa termyn war Veurth, ha bos kerogen ha kesstoffow organek komplek erel diskudhys en karrygi leysven dhort nanj ew 3.5 bilvil bledhen.

Klass:Dororieth